S-2376/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. mars 2023, á hendur J-kk-þgf Þ-kk-þgf E-kk-þgf, kt. [...], [...], Reykjavík, fyrir umferðarlagabrot með því að hafa, sunnudaginn 28. ágúst 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 11 ng/ml) um Melabraut í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda á kærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 22. mars 2023, var ákærði dæmdur til greiðslu sektar með dómi Héraðsdóms Vesturlands [...]2016 meðal annars fyrir akstur undir áhrifum ávana- og fíkniefna. Þá gekkst ákærði undir greiðslu sekta með þremur lögreglustjórasáttum [...] 2017 fyrir akstur sviptur ökurétti. Þá gekkst hann undir greiðslu sektar með viðurlagaákvörðun [...] 2018 meðal annars fyrir akstur undir áhrifum ávana- og fíkniefna. Ákærði var síðan dæmdur í 60 daga fangelsi með dómi Héraðsdóms Reykjavíkur [...] 2020 meðal annars fyrir akstur undir áhrifum ávana- og fíkniefna og akstur sviptur ökurétti. Loks var ákærði dæmdur í 75 daga fangelsi með dómi Héraðsdóms Reykjavíkur [...]2022 fyrir akstur sviptur ökurétti. Að öðru leyti kemur sakaferill ákærða ekki til skoðunar við ákvörðun refsingar í þessu máli.

Brot það sem ákærði er sakfelldur fyrir nú var framið fyrir uppkvaðningu dómsins frá 29. september sl. og verður ákærða því dæmdur hegningarauki í samræmi við 78. gr. almennra hegningarlaga nr. 19/1940, er samsvari þeirri þyngingu refsingarinnar sem kynni að hafa orðið, hefði verið dæmt um öll brotin í fyrra málinu.

Við ákvörðun refsingar og með tilliti til hegningaraukasjónarmiða er við það miðað að ákærði hafi nú í fjórða sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og í þriðja sinn sinn gerst sekur um akstur sviptur ökurétti.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin 75 daga fangelsi.

Með vísan til lagaákvæða í ákæru er áréttuð ævilöng svipting ökuréttar ákærða frá deginum í dag að telja.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 120.528 krónur að meðtöldum virðisaukaskatti, og 107.673 krónur í annan sakarkostnað.

Af hálfu ákæruvaldsins flutti málið H-kvk-nf R-kvk-nf H-kvk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, J-kk-nf Þ-kk-nf E-kk-nf, sæti fangelsi í 75 daga.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 120.528 krónur að meðtöldum virðisaukaskatti, og 107.673 krónur í annan sakarkostnað.

H-kvk-nf S-kvk-nf B-kvk-nf